02/07/2010 | Administración LocalMunicipal
A Coruña
Servizo de Persoal
Publicación bases 1 praza Arquitecto, C. E. 14/08, proceso de consolidación, aprobadas polo Tenente de Alcalde Delegado de Persoal, por delegación da Xunta de Gobertno Local, de data 3 de junio de 2010.

As presentes bases xenéricas constitúen o desenvolvemento do Proceso de Consolidación, de conformidade co establecido na Disposición Transitoria 4ª da Lei 7/2007 recollido na Oferta de Emprego deste Concello para o ano 2008 ( BOP 12 de decembro de 2008), e réxese pola Convocatoria Unitaria para a provisión en propiedade de prazas de funcionarios de carreira e persoal laboral convocadas polo Concello da Coruña no ano 2009 (BOP 9 de xuño de 2009), en aplicación do disposto na base primeira desta, e polas seguintes normas específicas: 1.–Clasificación da praza. Escala de Administración Especial, subescala Técnica, Clase: Tecnico Superior.2.–Dotación económica. As retribucións correspondentes ao subgrupo de clasificación profesional A1 e demais retribucións complementarias segundo acordos adoptados pola Corporación ao respecto, e concretados na relación presupostaria.3.–Requisitos esixidos: Os aspirantes deberán reunir os seguintes requisitos, o cumprimento dos cales deberá acreditarse dentro do correspondente prazo de presentación de instancias. a. Estar en posesión do Titulo de Arquitecto. No caso de titulacións obtidas no estranxeiro, deberá estarse en posesión da credencial que acredite a súa homologación. b. Ter a nacionalidade española, sen prexuízo do disposto no artigo 57 do Estatuto Básico do Empregado Público. c. Ter cumprimentos dezaseis anos e non exceder, no seu caso, da idade máxima de xubilación forzosa. d. Posuír a capacidade funcional para o desempeño das tarefas habituais da praza á que se aspira. e. Non haber sido separada/o mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desempeñaban no caso do persoal laboral, no que fose separada/o ou inhabilitada/o. No caso de ser unha persoa nacional doutro Estado, non acharse inhabilitada/o ou en situación equivalente nin haber sido sometida/o a sanción disciplinaria ou equivalente que impida, no seu Estado, nos mesmos termos o acceso ao emprego público.5.–Sistema de selección: Concurso-oposición.6.–Dereitos de exame: Segundo o establecido na Ordenanza Fiscal nº1 vixente no momento da convocatoria das presentes bases, esixiranse os dereitos de exame correspondentes a cada grupo ou subgrupo. Estarán exentas do pagamento da taxa, logo de xustificación de circunstancias de que se trate, a. As persoas con minusvalidez igual ou superior ao 33 por 100. b. Logo de xustificación, as persoas que figurasen como demandantes de emprego durante o prazo, polo menos, de seis meses anteriores á data de convocatoria das probas selectivas nas que soliciten a súa participación. Para iso deberá presentarse o documento xustificativo expedido pola oficina de emprego correspondente.7.–Presentación de instancias: As instancias, solicitando tomar parte no proceso selectivo, dirixiranse á Alcaldía-Presidencia. Presentaranse no Rexistro Xeral do Concello debidamente cumpridas durante o prazo de vinte días naturais contados dende o seguinte ao da publicación do anuncio de cada convocatoria no Boletín Oficial do Estado. Poderán así mesmo remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A instancia debera acompañarse necesariamente de: - Fotocopia do D. N. I. - Carta de Pagamento acreditativa de aboar o importe dos dereitos de exame ou resgardo do xiro postal ou telegráfico do seu abono, de acordo coa Ordenanza Fiscal reguladora vixente no prazo de presentación de solicitudes. Os dereitos de exame só serán devoltos aos que non fosen admitidas/os ás probas selectivas por non reunir os requisitos esixidos. - Fotocopia compulsada do título esixido para ser admitido no presente proceso selectivo de conformidade coa normativa legal vixente. - Título acreditativo de estar en posesión do nivel de coñecemento da lingua galega CELGA IV ou equivalente, ao obxecto de ser declarados exentos da realización do exercicio de galego. - Relación dos méritos que aleguen, enumerados segundo a orde establecida nas presentes bases. Á devandita relación acompañaranse os documentos xustificativos dos méritos, orixinais ou fotocopias compulsadas.8.–Contido do proceso selectivo, forma de desenvolvemento e sistema de cualificación: O sistema selectivo será o de concurso-oposición e constará das seguintes fases: Será previa á de Oposición, non eliminatoria e non poderá terse en conta para superar a fase de oposición. Para a devandita fase os aspirantes presentarán (conxuntamente coa solicitude para tomar parte no proceso selectivo e a carta de pagamento acreditativa de aboar o importe dos dereitos de exame), unha relación dos méritos que aleguen, enumerados segundo a orde establecida no Anexo I. Á devandita relación acompañaranse os seus documentos xustificativos, orixinais ou fotocopias compulsadas, pois non serán valorados aqueles que non queden debidamente acreditados, en todos os seus extremos, o dia de finalización do prazo de presentación de instancias. A oposición constará de dous exercicios eliminatorios, de modo que non poderán pasar ao seguinte os que non tiveren alcanzado a cualificación mínima establecida. Primeiro exercicio.–Consistirá na realización de dúas probas: a) Consistirá en contestar, nun tempo máximo dunha hora e cincuenta minutos, un cuestionario de 80 preguntas tipo test, con tres respostas alternativas, determinadas polo Tribunal inmediatamente antes de celebrarse a proba, relacionadas co contido do programa especificado para cada praza no Anexo II desta convocatoria. b) De carácter práctico, a elixir de entre tres supostos que formulará o Tribunal inmediatamente antes do comezo do exercicio, relativos ás funcións a desempeñar nos postos de traballo relacionados coa praza convocada. A cualificación destas probas será conxunta, cunha puntuación máxima de 50 puntos, cualificándose a proba a) cun máximo de vinte puntos e a proba b) cun máximo de trinta puntos, sendo preciso alcanzar un mínimo de vinte e cinco puntos para superar este exercicio, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Segundo exercicio.–Coñecemento de galego. Consistirá na tradución directa e/ou inversa dun ou varios textos, en castelán ou galego, facilitados polo Tribunal, nun tempo máximo de 30 minutos. Este exercicio será cualificado unicamente de apto ou non apto. Aqueles aspirantes que estivesen en posesión do título acreditativo do nivel de coñecemento da lingua galega CELGA IV ou equivalente estarán exentos da realización do presente exame. Os documentos acreditativos dos extremos sinalados no parágrafo anterior deberán ser presentados coa instancia. Cualificación final.–As cualificacións dos aspirantes aprobados en cada un dos exercicios serán publicadas no Taboleiro de Anuncios deste Concello e na paxína web do Concello da Coruña. Previamente á fase de oposición, o tribunal procederá á baremación da fase de concurso e publicarase na paxína web do Excmo. Concello da Coruña, con indicación da puntuación obtida por cada aspirante. Contra a baremación, os aspirantes que o consideren oportuno poderán presentar reclamacións ante o propio tribunal no prazo de dez días hábiles, contados a partir do día seguinte ao da publicación da baremación. Á vista das reclamacións que se presenten e, no caso de ser estimadas, realizaranse as oportunas correccións na baremación e procederase á publicación definitiva na paxína web do Concello da Coruña. Contra esta resolución, poderán as/os interesadas/os interpoñer recurso de alzada conforme o previsto no art.114 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A orde de prelación dos aspirantes que superen o proceso selectivo realizarase de acordo coa suma das puntuacións obtidas nas fases de concurso e de oposición, non podendo superar o proceso selectivo un número superior ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas, cando se produzan renuncias das/os aspirantes seleccionadas/os, o órgano convocante poderá requirir do órgano de selección relación complementaria dos aspirantes que sigan aos propostos, para o seu posible nomeamento como funcionarias/os de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do seu exame se deduza que carecen dos requisitos establecidos no punto 3 da presente convocatoria. O tribunal poderá declarar desertas aquelas prazas obxecto da presente convocatoria que non resulten cubertas á súa finalización por non superar o proceso selectivo o número suficiente de aspirantes. En caso de empate na puntuación final do proceso selectivo establécese a seguinte orde de prioridade: 1º A nota máis alta na segunda proba do primeiro exercicio da fase de oposición 2º A nota máis alta na primeira proba do primeiro exercicio da fase de oposición 1.–Servizos prestados no Concello da Coruña en prazas da mesma categoría, no mesmo grupo e de natureza similar á praza convocada, a razón de 0,20 puntos por mes.2.–Por Servizos prestados noutras Administracións Públicas en prazas da mesma categoría e no mesmo grupo: 0,05 puntos por mes. O total de puntos obtidos na fase de concurso non superará en ningún caso a suma de 20 puntos. TEMA 1.–A Constitución Española de 1978. Estrutura. Titulo Preliminar. Reforma Constitucional. TEMA 2.–Os dereitos fundamentais: Garantías e tutelas TEMA 3.–A Coroa. As Cortes xerais: Composición. Funcións. Funcionamento. TEMA 4.–O Goberno. Composición e funcións. Relacións entre o Goberno e as Cortes Xerais. As Administracións Públicas: Lexislación aplicable. TEMA 5.–O Estatuto de Autonomía de Galicia. As institucións da Comunidade Autónoma: O Parlamento. O Consello da Xunta. O Presidente. TEMA 6.–A Lei: Concepto e clases. Disposicións normativas con forza de lei. O Regulamento: concepto. Clasificación dos regulamentos. TEMA 7.–O acto administrativo: concepto e clases. Elementos do acto. A eficacia dos actos administrativos. Nulidade e anulabilidade. TEMA 8.– O procedemento administrativo; Iniciación, ordenación, instrución e terminación. TEMA 9.–Finalización do procedemento: a obriga de resolver. O silencio administrativo. TEMA 10.–Os recursos administrativos. Concepto e clases, requisitos xerais. Os recursos ordinarios. TEMA 11.–O municipio. Elementos. Territorio e poboación. TEMA 12.–Municipios de Gran Poboación: O Alcalde. Competencias. Forma de elección e cesamento. Os Tenentes de Alcalde. A Xunta de Goberno Local: Composición e atribucións. O Pleno. Composición e competencias. As Comisións Informativas. TEMA 13.–A organización do Concello da Coruña. Distritos. Comisión de Suxestións e Reclamacións. O Consello Social da Cidade. O Tribunal Económico-Administrativo. Órganos Superiores e Directivos. TEMA 14.–Ordenanzas e regulamentos municipais. Procedemento de elaboración. Os Regulamentos Orgánicos do Concello da Coruña. TEMA 15.–A Lei 7/2007, do 12 de abril, do Estatuto Básico do Empregado Público. Clases de funcionarias/os. Situacións administrativas. Réxime disciplinario. TEMA 16.–Dereitos e deberes das/os funcionarias/os locais. Código de conduta das/vos empregadas/os públicos. Réxime de incompatibilidades. TEMA 17.–A Lei de Contratos do sector público: A contratación administrativa. Clases de contratos. Elementos dos contratos. Os suxeitos. Obxecto e causa dos contratos públicos. A forma de contratación administrativa e os sistemas de selección do contratista. A formalización dos contratos. Os contratos menores. TEMA 18.–Facendas Locais: A Lei reguladora das Facendas Locais. Os recursos das Facendas Locais. Taxas e prezos públicos. TEMA 19.–Políticas de igualdade. Medidas de conciliación da vida laboral e familiar. TEMA 20.–Lei 10/1995, de Ordenación do Territorio de Galicia: Instrumentos, contido e obxectivos fundamentais da ordenación do territorio. TEMA 21.–Lei 10/1995, de Ordenación do Territorio de Galicia: As directrices de ordenación do territorio. Os plans territoriais integrados. Os programas coordinados de actuación. Os plans e proxectos sectoriais. Os plans de ordenación do medio físico. TEMA 22.–Decreto 80/2000, sobre Plans e proxectos sectoriais de incidencia supramunicipal. TEMA 23.–Real Decreto Lexislativo 2/2008, do 20 de xuño, polo que se aproba o texto refundido da lei de chan: exposición de motivos e principios xerais. TEMA 24.–Texto refundido da lei de chan: condicións básicas da igualdade nos dereitos e deberes constitucionais dos cidadáns. TEMA 25.–Texto refundido da lei de chan: bases do réxime do chan. TEMA 26.–Texto refundido da lei de chan: valoracións. TEMA 27.–Texto refundido da lei de chan: expropiación forzosa e responsabilidade patrimonial. Patrimonios públicos do chan. TEMA 28.–Lei 9/2002, de Ordenación Urbanística e Protección do Medio Rural de Galicia: Principios xerais e motivación. TEMA 29.–O chan urbano na lexislación urbanística vixente. TEMA 30.–O chan urbanizable na lexislación urbanística vixente. TEMA 31.–O chan de núcleo rural na lexislación urbanística vixente. TEMA 32.–O chan non urbanizable e o chan rústico na lexislación urbanística vixente. TEMA 33.–Instrumentos de ordenación urbanística: clases e obxectivos. Disposicións xerais sobre plan: sostenibilidade e calidade. TEMA 34.–O Plan Xeral de Ordenación Municipal: Obxecto, determinacións e documentación. TEMA 35.–Plan de desenvolvemento. Plans Parciais. Plans de sectorización. Condicións adicionais dos plans de iniciativa particular. TEMA 36.–Plan de desenvolvemento. Plans Especiais. Estudios de Detalle. Condicións adicionais dos plans de iniciativa particular. Catálogos. TEMA 37.–Elaboración e aprobación dos instrumentos de ordenación, actos preparatorios, suspensión de licenzas, iniciativas de plan, formulación. Publicidade, vixencia e efectos da aprobación dos plans. Revisión, modificación e suspensión do plan. TEMA 38.–Normas de aplicación directa e límites de sostenibilidade na Lei 9/2002. TEMA 39.–Execución dos plans de ordenación na Lei 9/2002. Finalidades, competencias e presupostos de execución. TEMA 40.–As Áreas de Repartición. Aproveitamento Tipo. TEMA 41.–Polígonos de execución e outros instrumentos da xestión urbanística. TEMA 42.–Sistemas de actuación. Clases. Elección do sistema. O cumprimento das determinacións do plan. Polígonos con exceso e defecto de aproveitamento real. Distribución xusta de cargas e beneficios. Gastos de urbanización. TEMA 43.–O sistema de cooperación. TEMA 44.–O sistema de expropiación. TEMA 45.–O sistema de concerto. O sistema de compensación. Sistema de concesión de obra urbanizadora. TEMA 46.–Mecanismos de obtención de terreos de sistemas xerais e de dotacións públicas. Instrumentos de execución dos plans en chan de núcleo rural. TEMA 47.–As licenzas urbanísticas. Concepto. Clases. Documentación. Procedemento. Prelación de autorizacións. Prazos de concesión. Caducidade das licenzas. Revisión e suspensión de licenzas. As licenzas de ocupación dos inmobles. TEMA 48.–Instrumentos de intervención no mercado do chan. Especial referencia ao patrimonio público do chan. TEMA 49.–Deber de conservación e ruína. Ordes de execución. Declaración de ruína. TEMA 50.–As parcelacións urbanísticas. Indivisibilidade. Réxime de parcelacións. TEMA 51.–Disciplina urbanística. Protección da legalidade: obras sen licenza en curso de execución. Obras rematadas sen licenza. Outros actos sen licenza. Suspensión e revisión de licenzas. TEMA 52.–Disciplina urbanística: Infraccións urbanísticas e sancións. TEMA 53.–Os órganos urbanísticos da Comunidade Autónoma. A Axencia de protección da legalidade urbanística. TEMA 54.–Convenios urbanísticos: concepto, alcance e natureza. Obxecto. Convenios urbanísticos de plan e de execución do plan. TEMA 55.–O Plan Xeral de Ordenación Municipal da Coruña. Intervención municipal na edificación e uso do chan e incidencia do plan sobre as situacións existentes. TEMA 56.–O Plan Xeral de Ordenación Municipal da Coruña. Réxime do chan urbano. TEMA 57.–O Plan Xeral de Ordenación Municipal da Coruña. Réxime do chan urbanizable. TEMA 58.–O Plan Xeral de Ordenación Municipal da Coruña. Réxime do chan rústico. TEMA 59.–O Plan Xeral de Ordenación Municipal da Coruña. Réxime dos sistemas xerais e as dotacións locais. TEMA 60.–O Plan Xeral de Ordenación Municipal da Coruña. A protección do patrimonio histórico. TEMA 61.–O Plan Xeral de Ordenación Municipal da Coruña. A protección dos parques e xardíns de interese. A protección das costas. TEMA 62.–O Plan Xeral de Ordenación Municipal da Coruña. Condicións dos usos. TEMA 63.–O Plan Xeral de Ordenación Municipal de A Coruña. Condicións xerais da edificación en chan urbano. TEMA 64.–O Plan Xeral de Ordenación Municipal da Coruña. Condicións particulares da edificación en chan urbano. Normas zonais 1, 2 e 3. TEMA 65.–O Plan Xeral de Ordenación Municipal da Coruña. Condicións particulares da edificación en chan urbano. Normas zonais 4, 5 e 6. TEMA 66.–O Plan Xeral de Ordenación Municipal da Coruña. Condicións particulares da edificación en chan urbano. Normas zonais 7 e 8. TEMA 67.–O Plan Xeral de Ordenación Municipal da Coruña. Condicións particulares da edificación en chan urbano. Normas zonais 9 e 10. TEMA 68.–O Plan Xeral de Ordenación Municipal da Coruña. Condicións particulares da edificación en chan urbano. Norma zonal 11. TEMA 69.–Desenvolvemento do Plan Xeral de Ordenación Municipal da Coruña. TEMA 70.–O Plan Especial de Protección e Reforma Interior da Cidade Vella e Peixaría da Coruña. Estrutura, contido e desenvolvemento. TEMA 71.–A lexislación sobre protección do patrimonio histórico: evolución do concepto de Patrimonio. Principios legais de protección do patrimonio. Vinculación coa lexislación vixente en materia de ordenación urbanística. Criterios de intervención no conxuntos históricos artísticos e nos edificios históricos. TEMA 72.–Lei 8/1997 do 20 de agosto, sobre condicións de accesibilidade e supresión de barreiras, e Regulamento para o seu desenvolvemento, Decreto 35/2000 do 20 de xaneiro: disposicións sobre barreiras arquitectónicas urbanísticas. TEMA 73.–A lei 22/1988 do 28 de xullo, de Costas. Os bens de dominio público marítimo-terrestre e a súa protección. Limitacións da propiedade sobre os terreos contiguos á ribeira do mar. Utilización do dominio público marítimo-terrestre: disposicións xerais, proxectos e obras. Competencias estatal e autonómica. TEMA 74.–Lei 48/2003 dos Portos do Estado e da Mariña Mercante: competencias, natureza e delimitación do dominio público portuario. Plan de utilización dos espazos portuarios. Plan especial de ordenación da zona de servizo portuaria. TEMA 75.–Texto refundido da Lei de augas: o dominio público hidráulico do Estado. TEMA 76.–Lei 4/1994 do 14 de setembro, de Estradas de Galicia: Disposicións xerais e limitacións da propiedade. TEMA 77.–A infraestrutura ferroviaria. A Rede Ferroviaria de Interese Xeral. Limitacións á propiedade na Lei do Sector Ferroviario. TEMA 78.–O transporte aéreo. Estrutura. Normativa aplicable. Aeroportos. TEMA 79.–Lei 38/1999 do 5 de novembro, de ordenación da edificación: esixencias técnicas e administrativas da edificación. Axentes. Responsabilidades e garantías. TEMA 80.–O Código Técnico da Edificación. Obxecto, ámbito de aplicación e estrutura deste. TEMA 81.–Lei 18/2008 do 29 de decembro, de vivenda de Galicia: o proceso de edificación. A vivenda protexida. TEMA 82.–Lei 9/2006 do 28 de abril, sobre avaliación dos efectos de determinados plans e programas no medio: disposicións xerais. TEMA 83.–Decreto 133/2008 do 12 de xuño, polo que se regula a avaliación de incidencia ambiental: procedemento, licenzas de actividade e disciplina. TEMA 84.–Lei 7/2008 do 7 de xullo, de protección da paisaxe de Galicia. TEMA 85.–Lei 1/1995 do 2 de xaneiro, de protección ambiental de Galicia. TEMA 86.–Lei 42/2007 do 13 de decembro, do Patrimonio natural e a biodiversidade: os plans de ordenación dos recursos naturais. Protección de espazos e Espazos protexidos Red Natura 2000. TEMA 87.–Decreto 262/2007 Normas do Hábitat Galego. Ambito de aplicación. Estrutura, contidos e conceptos que regula. TEMA 88.–Marco xurídico en prevención de riscos laborais. Conceptos: condicións de traballo. Riscos laborais. Danos derivados do traballo. A Lei de Prevención de Riscos Laborais: ámbito de aplicación. Dereitos e obrigas. Órganos de representación en materia preventiva: Delegados de Prevención e Comité de Seguridade e Saúde. Responsabilidades e Sancións. TEMA 89.–Disposicións mínimas de seguridade e saúde nas obras de construción. Real Decreto 1627/1997: Disposicións específicas nas fases de proxecto e execución das obras. O coordinador. Estudio de Seguridade e Saúde e Estudio Básico de Seguridade e Saúde: suposto de obrigatoriedade e contidos. Plans de Seguridade e Saúde. Principios aplicables ao proxecto e á execución. TEMA 90.–A Lei Orgánica 15/1999, do 13 de decembro, de Protección de Datos de Carácter Persoal. Disposicións xerais: Obxecto. Ámbito de aplicación. Definicións. Definicións. Principios da protección de datos. A Coruña, 03 de xuño de 2010 A XUNTA DE GOBERNO LOCAL, P. D. O TENENTE DE ALCALDE DELEGADO DE PERSOAL, Fdo. José Federico Nogueira Fernández.